OpenLLM-France/wikimedia huggingface dataset:
# Qina

Qina (arabieraz قنا, Qinā , ˈʔenæ ahoskatua) ipar-ekialdeko Egiptoko hiria da. Niloren ekialdeko ertzean kokaturik, erromatarren garaian Kaine eta antzinean Cainepolis zuen izena. Izen bereko gobernazioko hiriburua da.

## Klima

Datu klimatikoak (Qina) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 33 | 37 | 43 | 46 | 50 | 50 | 49 | 49 | 46 | 43 | 40 | 37 | ' |
| Batez besteko tenperatura maximoa (°C) | 23 | 25 | 29 | 35 | 39 | 41 | 41 | 41 | 39 | 35 | 29 | 24 | 33.4 |
| Batez besteko tenperatura minimoa (°C) | 6 | 8 | 12 | 17 | 21 | 23 | 24 | 24 | 22 | 18 | 12 | 8 | 16.3 |
| Erregistraturiko tenperatura minimoa (°C) | -1 | -1 | 1 | 6 | 12 | 12 | 15 | 13 | 13 | 10 | 1 | | ' |
| Pilatutako prezipitazioa (mm) | 1.1 | 0.1 | 0.3 | 1 | 3.5 | 2 | 1.3 | 0.2 | 0.5 | 0.6 | 1.1 | 3.3 | 15 |
| Iturria: Bing Weather ||||||||||||||

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Qina, Egypt Monthly Averages - Bing Weather

## Kanpo estekak

* Datuak: Q336661
* Multimedia: Qena / Q336661
# Qingcheng barrutia

Qingcheng barrutia (txinera tradizionalez: 清城区) Txinako barruti bat da, Qingyuan barruan. Azken zentsuaren arabera 851.200 biztanle zituen 1296.31 azaleran banatuta.

## Kanpo estekak

* Datuak: Q1235574
* Multimedia: Qingcheng District / Q1235574
# Rafael Canogar

Rafael Canogar (Toledo, 1935eko maiatzaren 17a) espainiar pintore eta eskultorea da. El Paso izeneko taldea sortu zuen, beste zenbait artistarekin batera, 1957an. 1964an, informalismotik aldendu zen, eta Estatu Batuetara joan zen. 1976an, abstrakziora itzuli zen berriro. Erakusketa ugari egin izan ditu mundu osoan, baita sari asko jaso ere (Frantziako Arte eta Letren Zalduna da, eta Espainiako Arte Plastikoen Sari Nazionala jaso du, besteak beste).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q719919
* Multimedia: Rafael Canogar / Q719919
# Rafael Belaúnde Diez Canseco

Juan Rafael Atalo Belaúnde Diez-Canseco (Arequipa, 1886ko martxoaren 8a – Lima, 1972ko apirilaren 10a), Peruko abokatua, politikaria eta diplomazialaria izan zen, eta Óscar R. Benavides presidentearen bigarren gobernuan enbaxadore izan zen eta Ministroen Kontseiluaren presidentea José Luis Bustamante y Rivero presidentearen gobernuan (1945-1946). Aitona Pedro Diez Canseco presidentea zen, bere anaia Víctor Andrés Belaunde intelektuala eta bere semea Fernando Belaúnde Terry presidentea.

## Kanpo estekak

* Datuak: Q2892175
* Multimedia: Rafael Belaúnde / Q2892175
# Rafael Bogaerts

Rafael Bogaerts (1993ko abuztuaren 16a) belgikar saskibaloi jokalaria da. Belgika ordezkatu zuen 2020ko Udako Olinpiar Jokoetan.

## Erreferentziak

* ↑ Rafael Bogaerts

## Kanpo estekak

* Datuak: Q107640422
# Rafael Camiña

Rafael Camiña Borda (Getxo, 1944ko abuztuaren 16a - ) bizkaitar belar hockey jokalari ohia da. Getxoko Jolaseta taldean aritutakoa da. Anaia Jorge belar hockey jokalaria ere bazen.
Mexikoko Olinpiar Jokoetan parte hartu zuen.

## Erreferentziak

* ↑ www.sports-reference.com
* ↑ www.coe.es
* Datuak: Q12266414
# Rafael Berrio

Rafael Berrio (Donostia, 1963 – ibidem, 2020ko martxoaren 31), donostiar kantaria eta musikagilea izan zen. UHF taldearekin hasi zen, punk musikaren estetikatik gertu. Poch-ekin batera aritu zen 1980ko hamarkadan eta Amor a traición eta Deriva taldeetako kidea izan zen.

## Diskografia

* Rafael Berrio
    “Diarios″
    Warner Music Spain, 2013
    Ed. Warner-Chappell.
    Ekoipena eta konponketak: Joserra Senperena
* Rafael Berrio
    “1971″
    Warner Music Spain, 2010
    Ed. Warner-Chappell.
    Ekoipena eta konponketak: Joserra Senperena
* Deriva
    “Harresilanda”
    Autoekoizpena/Hotsak, 2005
    Ed. Hotsak Ediziogunea. Ekoizlea: Ignacio de Lucas.
* Deriva
    “Planes de fuga”
    Criminal Discos, 2001
    Ed. AGV Ediciones. Ekoizlea: Ignacio de Lucas.
* Amor a traición
    “Una canción de mala muerte”
    Galerna, 1997
    Ed. Hotsak Ediziogunea.
* Amor a Traición “Amor a traición”
    Gasa-Warner, 1994
    Ed. Vortex Music S.L. Ekoizlea: AaT.
* UHF
    Shanti Records, 1981
    Maxisingle.

## Erreferentziak

* ↑ (Gaztelaniaz) «Fallece el músico donostiarra Rafael Berrio» El Diario Vasco 2020-03-31 (Noiz kontsultatua: 2020-03-31).

## Kanpo estekak

* Karmele Jaioren iritzia Rafa Berriori buruz, Berria 2020/07/23an.
* (Gaztelaniaz):Auñamendi Entziklopedia
* Datuak: Q5641237
# Rafael Bustillo probintzia

Rafael Bustillo probintzia (gaztelaniaz: Provincia de Rafael Bustillo) Boliviako Potosí departamenduko probintzia bat da. 2235 km²ko azalera du eta 2001eko erroldaren arabera 76254 biztanle zituen.

## Kanpo estekak

* Datuak: Q1360897
* Multimedia: Rafael Bustillo Province / Q1360897
Txantiloi:Potosí departamenduko probintzia aurkibidea
# Rafael Caldera

Rafael Antonio Caldera Rodríguez (San Felipe, 1916ko urtarrilaren 24a - Caracas, 2009ko abenduaren 24a) venezuelar politikari, abokatu eta idazlea izan zen. Errepublikako presidente birritan izan zen: 1969tik 1974ra eta 1994tik 1999ra.

## Bizitza

1936an Ikasleen Batasun Nazionala (UNE), Venezuelako mugimendu sozial-kristauaren lehen talde egituratua, sortu zuen. 1941ean, diputatu hautatu zuten Yaracuy estatuan. Diputatuen Ganberaren presidente izan zen. 1947an aurkeztu zen lehenbizikoz Venezuelako lehendakaritzarako hautagai, hogeita bat urte zituela. Acción Democrática alderdiko (AD) Rómulo Gallegosek irabazi zituen hauteskunde haiek. Presidentegai izan zen 1958an eta 1963an ere, COPEI alderdiko idazkari nagusi zela, eta 1968an eskuratu zuen lehenbizikoz Venezuelako goi-agintaritza. 1974 arte egon zen karguan.
1983an, berriz aurkeztu zen, eta Jaime Lusinchik irabazi zion. 1992ko krisialdi politikoan, oposizioburu bihurtu zen. Hurrengo urtean jausi zen Carlos Andrés Pérez presidentearen gobernua, eta Calderak berriz aurkeztu zuen bere burua lehendakari izateko. Ez zuen, ordea, COPEIko hautagaia aukeratzeko barne-lehian parte hartu nahi izan, eta bota egin zuten alderditik. Convergencia Nacional koalizioaren babesarekin eskuratu zuen, bigarrengoz, Venezuelako lehendakaritza 1993ko abenduaren 5eko hauteskundeetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311323
* Multimedia: Rafael Caldera / Q311323
# Rafael Bengoa

Rafel Bengoa Errenteria (Caracas, 1952) Eusko Jaurlaritzako Osasun eta Kontsumoko sailburua izan zen 2009tik 2012 arte, Patxi Lopez Eusko Jaurlaritzako lehendakari zela. Ez dago ezein alderdi politikotara afiliatuta. Euskal Herriko Unibertsitatean Medikuntzan doktorea da, eta 3 master ditu Londres eta Manchesterko unibertsitateetan eginda. Deustuko Unibertsitatean Ospitale Kudeaketako diploma ere badu. Munduko Osasun Erakundean hamabost urte egin zuen, Osakidetzako sortzaileetako bat da, eta Osasun Saileko hainbat kargutan lan egin du.

## Erreferentziak

* ↑ (Gaztelaniaz) Eduardo Azumendi El experto en reformas sanitarias al que todos ven bien El País 2009-05-09
* Datuak: Q5558433
* Multimedia: Rafael Bengoa / Q5558433
# Rafahko Gobernazioa

Rafahko Gobernazioa (arabieraz: محافظة رفح‎ Muḥāfaẓat Rafaḥ) Palestinako Estatuko hamasei gobernazioetako bat da (arabieraz Muhafazah), Gazako Zerrendan dauden bostetatik bat. Hegoaldean dago, Egiptoko mugarekin bat eginez. Rafah hiria hiriburua da.

## Ezaugarriak

Estatistiken Palestinako Bulego Nagusiaren arabera, probintziak 171.363 biztanle zituen 2006. urtearen erdialdean. Bertan dago Yasser Arafat Nazioarteko Aireportua, gaur egun itxita.

## Udalerriak

* al-Bayuk
* al-Mawasi
* al-Qarya as-Suwaydiya
* Rafah
* Shokat as-Sufi

## Errefuxiatuen kanpamentuak

* Tall as-Sultan
* Rafahko kanpamentua

## Erreferentziak

* ↑ https://hmong.es/wiki/Districts_of_the_West_Bank_and_Gaza_Strip

## Ikus, gainera

* Palestina Estatuko lurralde-antolaketa

## Kanpo estekak

* Datuak: Q1074341
* Multimedia: Rafah Governorate / Q1074341
# Rafaela Rimbau

Rafaela Rimbau Sáez (Espainia, 1819 – Valentzia, 1896ko martxoaren 26a) aktore espainiarra izan zen.

## Biografia

Rafaela Rimbau aktore jardun zuen 1835ean Madrilgo Printzearen Antzokian. Rosita andrearen papera egin zuen komedian, Manuel Bretón de los Herrerosek frantsesetik libreki itzulitako La familia del boticario izeneko ekitaldian.
Juan Gaspar aktore madrildarrarekin ezkondu zen. Senar-emazteek hainbat seme-alaba izan zituzten, besteak beste, Enrique Gaspar eta Rimbau idazlea.
1848an Enriquerekin Valentziara joan zen, 1848tik 1858ra Antzoki Nagusian lan eginez; Enrique Gasparren lehen komediaren protagonista izan zen, 15 urte zituenean egina.
1864an, berriz ezkondu zen, Sebastián Monleón Estellés arkitektoarekin. Harekin bi alaba izan zituen, eta Teresa Monleón Rimbau (Amelia Cuñat Monleónen ama) baino ez zen heldu helduarora.

## Erreferentziak

* ↑ «Inicio - València» www.valencia.es (Noiz kontsultatua: 2024-04-13).
* ↑ «PERSONAJES VALENCIANOS: SEBASTIAN MONLEON ESTELLES» www.jdiezarnal.com (Noiz kontsultatua: 2024-04-13).
* ↑ ISSN https://es.dbpedia.org/page/Rafaela_Rimbau..
* ↑ (Gaztelaniaz) «Diario de avisos de Madrid. 18/3/1835» Hemeroteca Digital. Biblioteca Nacional de España (Noiz kontsultatua: 2024-04-13).
* ↑ (Gaztelaniaz) «La Correspondencia de España. 15/5/1864, n.º 2.171» Hemeroteca Digital. Biblioteca Nacional de España (Noiz kontsultatua: 2024-04-13).
* ↑ «Resultados de la búsqueda de Carteles» parnaseo.uv.es (Noiz kontsultatua: 2024-04-13).
* ↑ «PressReader.com - Digital Newspaper & Magazine Subscriptions» www.pressreader.com (Noiz kontsultatua: 2024-04-13).

## Kanpo estekak

* Datuak: Q42904579
# Rafaela Romero

Rafaela Romero Pozo (Quintana de la Serena, Badajoz, 1972ko otsailaren 1a) PSE-EE alderdiko politikaria da. Arrasate eta Pasaia udaletako zinegotzia izan ondoren, 2003 urtetik Gipuzkoako Batzar Nagusietako batzarkidea izan da, eta 2007-2011 urte bitartean Batzar Nagusi horietako presidentea. Egun, Gipuzkoako Foru Aldundian Mugikortasun eta Lurralde-Antolaketarako ahalduna da.
EHUn zuzendaritza ikasi zuen eta zenbait urtez abokatu moduan lan egin zuen. Jesus Egiguren ezkondu zuen eta alaba bat dauka. Egigurenekin batera bake prozesuan lagundu zuen.

## Oroimenak

Ana Erostaberen laguntzaz oroimen liburua 2022an plazaratu zuen, Hasta que me mates (Hiltzen nauzun arte) izenburupean, politikako, ETAren aurkako eta tratu txarren inguruko bere bizi esperientziaz.

## Erreferentziak

* ↑ Jaurena, Isabel. ««Bakeak ez ditu gehien borrokatu direnak saritzen»» Berria (Noiz kontsultatua: 2022-10-21).

## Ikus, gainera

* Jesus Egiguren

## Kanpo estekak

* Fitxa teknikoa Eusko Legebiltzarrean.
* (Gaztelaniaz):Fitxa teknikoa Gipuzkoako Batzar Nagusietan
* Datuak: Q5405261
* Multimedia: Rafaela Romero / Q5405261
* (Gaztelaniaz):PSE-EE alderdiaren webguneko fitxa..
# Rafaelako elizbarrutia

Rafaelako elizbarrutia (gaztelaniaz: Diócesis de Rafaela, latinez: Dioecesis Raphaëliensis) Erromatar Eliza Katolikoaren argentinar elizbarrutia da. 1961ko apirilaren 10ean ezarri zen. Apezpikuaren egoitza Rafaelan dago. Egun apezpikua Pedro Javier Torres da.

## Apezpikuen zerrenda

* Vicente Faustino Zazpe (1961-1968)
* Antonio Alfredo Brasca (1968-1976)
* Alcides Jorge Pedro Casaretto (1977-1983)
* Héctor Gabino Romero (1984-1999)
* Carlos María Franzini (2000-2012)
* Luis Alberto Fernández Alara (2013-2022)
* Pedro Javier Torres Aliaga (2022-)

## Erreferentziak

* ↑ (Ingelesez) «Diocese of Rafaela» Catholic Hierarchy (Noiz kontsultatua: 2024-01-22).
* 1 2 3 4 (Gaztelaniaz) «Se cumplen 20 años de la muerte del obispo diocesano Héctor Romero» Sábado 100 (Noiz kontsultatua: 2024-01-22).
* ↑ (Gaztelaniaz) «Falleció Monseñor Carlos María Franzini» Radio Belgrano 2017-12-08 (Noiz kontsultatua: 2024-01-22).
* ↑ (Gaztelaniaz) «El Papa nombró a Luis Alberto Fernández Alara obispo de Rafaela» TN 2013-09-10 (Noiz kontsultatua: 2024-01-22).
* ↑ (Gaztelaniaz) «Mons. Pedro Javier Torres Aliaga nuevo obispo de Rafaela (Argentina)» ADN Celam 2022-11-11 (Noiz kontsultatua: 2024-01-22).

## Kanpo estekak

* Datuak: Q670707
* Multimedia: Roman Catholic Diocese of Rafaela / Q670707
# Rafaela Rada

Rafaela Rada Herrera (La Paz, 1979ko apirilaren 24a) boliviar ilustratzaile, gidoilari eta istoriotxogile autodidakta da.

## Hastapenak

Radak ilustrazioan eta istoriotxoetan garatu zituen bere gaitasunak, modu independentean. Marco Guzmán istoriotxogileak eta Radak Trazo tóxico aldizkaria sortu zuten 2000ko hamarkadan.
Rada 1999. urtearen inguruan jaio zen Boliviako istoriotxoarekin lotutako mugimendu baten parte izan zen, baina ez zen izan Boliviako istoriotxoren eszena menderatu zuten kolektiboetako parte.
Radak, 2017ra arte, gutxienez 46 argitalpen zituen Axcido argitaletxearekin batera, zeina Corven Icenail lankide sortzailearekin koordinatzen baitu.

## Obra

Radak lan handia egin izan du tokiko kulturako pertsonaiei, fanartei eta fantasiazko pertsonaiei buruzko irudiekin, ilustrazioak egiten ditu eskariz, eta proiektu pertsonalak garatzen ditu, izaera historiko edo sozialeko gaietan oinarrituta. Mangaren eta amerikar estiloaren eraginak ditu.' Bere lanen artean daude, besteak beste, la Guerra del Chaco, Luis García Mezaren gobernu diktatorialaren errepresio-aldia, eta baita erreferentzia autobiografiko arinak dituzten gaiak ere (Soy Dibujante, adibidez). Radak, artista talde zabal batekin batera, laguntza eman zion Rilda Paco artistari, 2018an Socavongo Birjinaren ilustrazio bati buruzko polemikaren kasuan. Hainbat proiektutan parte hartu izan du, besteak beste, Lourdes Belsyren azterlan batean, Alison Speddingen eta Andamios aldizkarian. Artista boliviarrek, hala nola Álvaro Ruilovak, aitortzen dute Rada arteaz bakarrik bizi den Boliviako istoriotxogile bakanetako bat dela. Bolivian artista gutxi batzuek lortu izan dute hori.
2015ean, Boquerón nobela grafikoa izan zen La Pazeko Nazioarteko Azokan gehien saldu zen komiki-lanetako bat.
Besteak beste, argitalpen hauek ditu:
* Aquella jaula llamada vida 2011
* Una última sonata de la oscuridad eterna
* Mi dulce, dulce Lolita
* Soy Dibujante
* La Dictadura y sus víctimas, nobela grafikoa 2017

## Erreferentziak

* ↑ Mendoza, Daniela. (10 de mayo de 2015). Guerra de lápices. .
* ↑ Historietas desde Latinoamérica #19 – Bolivia. .
* 1 2 Camacho, Willy. (22 de julio de 2017). ¡Que la tinta no se seque!. .
* ↑ La historietista Rafaela Rada prepara proyecto sobre la discriminación social. 19 de marzo de 2019.
* ↑ Txantiloi:Cita noticia
* ↑ Txantiloi:Cita noticia
* ↑ Libro compila historietas sobre la Guerra del Chaco. 14 de abril de 2016.
* ↑ La prisión de Saturnina en la trilogía de novelas de la escritora Alison Spedding. .
* ↑ Filomeno, Manuel. (24 de febrero de 2018). La Virgen y sus polémicas representaciones en el arte. .
* ↑ Nuevas obras de la Virgen del Socavón en apoyo a Rilda Paco. 23 de febrero de 2018.
* ↑ Martínez, Marcelo. (28 de diciembre de 2015). La lucha por vivir del arte. .
* ↑ Abandonando el barco y Boquerón son los cómics más vendidos en la FIL. 10 de agosto de 2015.
* ↑ Espacio Simón I Patiño. .

## Kanpo estekak

* Datuak: Q62109058
# Romancero (telesaila)

Romancero espainiar beldurrezko telesaila da, Fernando Navarrok Amazon Prime Videorako sortua.

## Sinopsia

Oharra: Atal honek istorio osoa edo amaiera argitzen du.
Ihesaldi baten inguruko istorioa da, haurtzaroa lapurtu dieten bi neska-mutilen ingurukoa. Legeari iskin egin nahian, naturaz gaindiko izaki boteretsuak topatuko dituzte basamortu itxurako Andaluzia krudelean.

## Aktoreak

* Elena Matic: Cornelia
* Sasha Cócola: Jordán
* Ricardo Gómez: Sorroche
* Guillermo Toledo
* Belén Cuesta: Carmen
* Julieta Cardinali
* Alba Flores: Tábata

## Erreferentziak

* ↑ «Romancero» Berria 2023-11-04 CC BY-SA 4.0 lizentziapean.
* 1 2 (Gaztelaniaz) Escámez, Nerea. (2023-4-18). «Romancero, la nueva serie de Prime que se ha rodado en Almería» Ideal.

## Kanpo estekak

* Datuak: Q118897021
# Romancing the Stone

Romancing the Stone (euskaraz Bihotz Berdearen bila) 1984ko Robert Zemeckis estatubatuar zinema zuzendariaren abenturazko komedia filma bat da. Bertan, Michael Douglas, Kathleen Turner eta Danny DeVito aktoreek antzeztu zuten. Izandako arrakastari esker 1985an The Jewel of the Nile ("Niloko Harribitxia") izeneko jarraipena izan zuen.
1984ko Film onenaren Urrezko Globo Saria - Komedia edo musikala irabazi zuen. Muntatze onenaren Oscar Sariaren izendapena ere jaso zuen (Donn Cambern eta Frank Morriss).

## Argumentua

Oharra: Atal honek istorio osoa edo amaiera argitzen du.
Joan Wilder (Kathleen Turner) amodiozko eleberri estatubatuar idazle ederraren ahizpa Kolonbian droga-trafikatzaile batzuk bahitu ondoren, hura askatzeko herrialde hartara bidaiatu eta trafikatzaileei trukean pakete misteriotsu bat eman beharko die. Bertaratzean, norbaitek Joan erailtzen saiatuko da, baina bere eleberrietako heroi protagonistaren antza duen Jack Colton (Michael Douglas) abenturazaleak salbatuko du, hortik aurrera bikoteak idazlearen ahizparen bilaketari ekingo diolarik.

## Aktoreak

* Michael Douglas: Jack Colton
* Kathleen Turner: Joan Wilder
* Danny DeVito: Ralph
* Zack Norman: Ira
* Alfonso Arau: Juan
* Manuel Ojeda: Zolo
* Holland Taylor: Gloria
* Mary Ellen Trainor: Elaine
* Eve Smith: Irwin andrea
* Joe Nesnow: Super
* José Chávez: Santos

## Jarraipen filma

* The Jewel of the Nile (1985, Niloko Harribitxia)

## Kanpo estekak

* Romancing the Stone filmaren IMDBko fitxa irakurgai (Ingelesez)
* Romancing the Stone filmaren trailer edo iragarkia ikusgai. Youtube.com (Ingelesez)
* Datuak: Q502629
# Romanel-sur-Lausanne

Romanel-sur-Lausanne Suitzako udalerria da. Vaud kantonamenduan dago, Vaud kantonamendua barrutian. 2014an 3,309 biztanle zituen 2,87 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70254
* Multimedia: Romanel-sur-Lausanne / Q70254
Lausana
# Romanel-sur-Morges

Romanel-sur-Morges Suitzako udalerria da. Vaud kantonamenduan dago, Vaud kantonamendua barrutian. 2014an 458 biztanle zituen 1,75 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70332
* Multimedia: Romanel-sur-Morges / Q70332
# Romanengo

Romanengo Italiako udalerri bat da. Cremonako probintzian kokatuta dago, Lombardia eskualdean. 3.218 biztanle ditu, 15,05 kilometro koadroko azaleran banatuta.

## Mugakideak

Romanengok honako udalerri hauekin egiten du muga:
Casaletto di Sopra Izano Offanengo Salvirola Ticengo

## Kanpo estekak

* Datuak: Q42524
* Multimedia: Romanengo / Q42524
# Romanesko

Romaneskoa (Brassica oleracea var. botrytis) Brassica oleracea espezietik eratorritako barazkietako bat da, azalore barietate bat. Batzuetan romanesco aza, romanesco azalorea edo romanesco brokolia ere esaten zaio.

## Historia

Romaneskoa Italian dokumentatu zen lehen aldiz XVI. mendean Erromako eskualdean eta XIX. mendean broccolo romanesco izena eman zitzaion. Bai laborantza bai kontsumoa oso berriki hedatu dira mundu osoan.

## Ezaugarriak

Familia honetako espezie guztiak bezala, C bitaminan, zuntz dietetikon, potasioan, fosforoan, azido folikoan eta karotenoideetan aberatsa da. Lurrunetan edo uretan egosia jan ohi da, baina gordinik ere jan daiteke.
Bere ezaugarririk deigarrienetako bat bere egitura geometrikoa da: romaneskoa osatzen duen infloreszentzia kopurua Fibonacci zenbaki bat da. Gainera, bere geometria autoantzekoagatik sarritan geometria fraktal naturalaren adibidetzat ematen da.
* Romanesko landareak baratzean
* Infloreszentzien xehetasuna
* Romanesko erdibitua, infloreszentzien barne egitura ikusgai

## Erreferentziak

* ↑ BARAZKI ETA FRUTENHIZTEGIA Euskara Oarsoaldeko Komertziora
* ↑ Ekoizpen integratua Reyno gourmet]

## Kanpo estekak

* Datuak: Q1775431
* Multimedia: Romanesco broccoli / Q1775431
# Romandia

Romandia (frantsesez: Romandie) (Lehen Mundu Gerra baino lehen, baita Frantziar Suitza, frantsesez: Suisse française, ere deitua) mendebaldeko Suitzako eskualde frankofonoa da. 2010ean 1,9 milioi biztanle zituen, hau da suitzarren %24,4a. 'Romandiar' gehienak Geneva aintzira inguruko Arc Lémanique izeneko eskualdean bizi dira, hau da, Genevan, Vauden eta Behe Valaisen.
Romandiak berez ez du inolako izaera politikorik, erabilera kulturala besterik ez du.

## Erreferentziak

* ↑ Statistique suisse. Bilan de la population résidante permanente (total) selon les districts et les communes. .

## Kanpo estekak

* Datuak: Q214086
* Multimedia: Romandie / Q214086
# Romane Dicko

Romane Dicko (Clamart, Senako Gainak (Frantzia), 1999ko irailaren 30a) judo borrokalari frantziarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezkoa lortu zuen, Iryna Kindzerska azerbaijandarrarekin partekaturik, >78 kg-ko emakumezkoen kategorian, Akira Sone japoniarraren (urrezkoa) eta Idalys Ortiz kubatarraren atzetik (zilarrezkoa) sailkatuz. Frantziako taldearekin, berriz, urrezkoa lortu zuen talde mistoko kategorian, Japoniako taldearen (zilarrezkoa) eta Alemaniakoaren (brontzezkoa) aurretik. Honako hauek osatzen zuten Frantziako taldea: Sarah-Léonie Cysique, Guillaume Chaine, Margaux Pinot, Axel Clerget, Romane Dicko, Teddy Riner, Clarisse Agbegnenou, Amandine Buchard, Madeleine Malonga, Kilian Le Blouch eta Alexandre Iddir-ek.
2024ko Udako olinpiar Jokoetan bakarkako proban brontzea lortu zuen eta urrezko domina taldekako proban.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio | 03 ! | >78 kg, emakumezkoa |
| 2020 | Tokio | 01 ! | Mistoa taldeka, |
| 2024 | Paris | 01 ! | Talde mistoa |
| 2024 | Paris | 03 ! | >78 kg |
| Munduko Txapelketak ||||
| Urtea | Lekua | Domina | Proba |
| 2017 | Budapest | 03 ! | Talde mistoa |
| 2022 | Taxkent | 01 ! | >78 kg |
| 2022 | Taxkent | 02 ! | Talde mistoa |
| 2023 | Doha | 02 ! | Talde mistoa |
| Europako txapelketak ||||
| Urtea | Lekua | Domina | Proba |
| 2018 | Tel Aviv | 01 ! | >78 kg |
| 2020 | Praga | 01 ! | >78 kg |
| 2022 | Sofia | 01 ! | >78 kg |
| 2023 | Montpellier | 01 ! | >78 kg |

## Erreferentziak

* ↑ "Romane Dicko" JudoInside.com-en 2021-11-1ean begiratua (Ingelesez)
* ↑ «Romane Dicko» olympedia.org 2021-11-1ean begiratua(Ingelesez)
* ↑ «Romane Dicko» Olympics.com 2021-11-1ean begiratua (Gaztelaniaz)
* ↑ "Judoa, >78 kg, emaitzak 2020" olympedia.org (Ingelesez)
* ↑ «Judoa, mistoa taldeka, emaitzak 2020» olympedia.org (Ingelesez)
* Datuak: Q38535816
* Multimedia: Romane Dicko / Q38535816